โดนหมาที่ฉีดยาแล้วข่วน หลังจากนั้น 7 วันจึงไปฉีดยาวันนี้มีอาการตัวร้อน แล้วท้องเสีย ใช่อาการของพิษสุนัขบ้าไหมคะ แล้วเราต้องดูอาการของหมากี่วันถึงจะสบายใจได้ค่ะ
สวัสดีค่ะ หากผ่านมา 3-4 วัน สุนัขไม่มีอาการอะไรผิดปกติ ยังกินอาหาร กินน้ำได้ตามปกติ แสดงว่าสุนัขก็ไม่น่าเป็นโรคพิษสุนัขบ้า และหากต้องการให้แน่นอน ก็ให้สังเกตสุนัขต่อไปอีก 10 วัน จนครบ 14 วัน หากสุนัขไม่ตาย ก็แสดงว่าสุนัขไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้ามาค่ะ ส่วนการฉีดวัคซีนพิษสุนัขบ้า แม้จะช้าไป 7 วัน วัคซีนก็จะยังช่วยป้องกันการเกิดโรคได้ด้วยค่ะสำหรับอาการตัวร้อนและท้องเสีย ก็ไม่ใช่ลักษณะอาการของโรคพิษสุนัขบ้า เพราะโรคพิษสุนัขบ้า จะมีระยะฟักตัวนานประมาณ 3 สัปดาห์ - 4 เดือน ดังนั้น หากอาการปรากฏหลังจากถูกข่วนเพียง 1 สัปดาห์ ก็ไม่น่าใช่โรคพิษสุนัขบ้าทั้งนี้ อาการดังกล่าว ก็น่าจะเกิดจากอาหารเป็นพิษ หรือมีการติดเชื้อในลำไส้แบบเฉียบพลัน ในเบื้องต้น ก็ควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะอาจทำให้ถ่ายมากขึ้นนอกจากนี้ อาจทานคาร์บอนเพื่อช่วยในการดูดซึมสารพิษ และหากอุจจาระมีลักษะเป็นมูก หรือมูกปนเลือด หรืปวดท้องบิด หรือมีไข้ แนะนำให้ทานยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เป็นต้น